Notum sit omnibus futuris et presentibus quod ego Dulcez de Sancto Ambrosio, laudante uxore mea Galicia et filia mea Petronilla, dedi Deo et sancte Marie de Firmitate et monachis ejusdem loci omnem terram quam habebam in territorio de Chavals et in parrochia Sancti Ambrosii, sine ulla retentione, et unum pratum sub Varennes ad Angles, et mansum quem tenebam de sancta Maria Bellimontis et omnia appendicia ejusdem mansi, et habui ex hoc centum solidos Cabilonensis monete et unum bicarium frumenti, et filia mea unum pellicium. Hujus rei testes: Constantinus Tebolz de Varennes, Bernardus Bellerz de Sancto Lupo, Galterius Chavallers, Bruno de Pairola, Robertus Guillelmus.